21મી કોમલવેલ્થ ગેમ્સમાં ભારતીય ટીમે આજે ગોલ્ડ મેડલ જીતીને પૂરી કરેલી સોનેરી સફરમાં 26 ગોલ્ડ, 20 સિલ્વર અને 20 બ્રોન્ઝ સાથે કુલ 66 મેડળ મેળવ્યા છે. જો કે, 2010માં દિલ્હી તેમજ 2002માં માન્ચેસ્ટરમાં યોજાયેલી કોમનવેલ્થ ગેમ્સમાં મેળવેલા ગોલ્ડ સહિતના મેડલ કરતા આ વખતે ઓછા મેડળ મળ્યા હોવા છતાં 1934થી કોમનવેલ્થ ગેમ્સમાં ભાગ લઇ રહેલી ભારતીય ટીમે કુલ 500 મેડલ જીતવાની સિદ્ધિ હાંસલ કરી છે ભારતે આ ગેમ્સમાં કુલ 15 રમતોમાં ભાગ લઇ 9 ગેમ્સમાં 66 મેડલ મેળવી ઓસ્ટ્રેલીયા અને ઈંગ્લેન્ડ પછી ત્રીજુ સ્થાન મેળવ્યું છે.